cyanic-selkie/wikianc huggingface dataset:
Mitsubishi A6M Reisen
Versiot
Koneen versioihin kuuluivat:
- A6M5a Malli 52a ”Kō”, jossa oli Tyypin 99-2 tykki Mk 4 ammusvyöllä rumpulippaallisen Mk 3:n sijasta mahdollistaen suuremman ammuskapasiteetin.
Michael D. Levitt
Ura
Levittin tutkimus on keskittynyt gastroenterologiaan ja hän on julkaissut tai ollut kanssakirjoittajana yli 300 alansa tieteellisessä artikkelissa. Levitt on toiminut myös useiden lääketieteellisten julkaisujen toimituskunnissa, sekä American Pancreatic Associationin puheenjohtajana. Vierailuluennoitsijana Levitt on toiminut sekä sairaaloissa että yliopistoissa kotimaansa lisäksi muun muassa Australiassa, Ruotsissa, Britanniassa, Neuvostoliitossa, Saksassa, Espanjassa ja Alankomaissa.
1980
Syyskuu
250px|thumb|[[Irakin-Iranin sota alkoi.]]
Denatonium
Rakenne
Kemialliselta rakenteeltaan denatonium on hydrofobinen orgaaninen kationi, se kuuluu kvaternaarisiin ammoniumyhdisteisiin. Sen rakenne muistuttaa puudutusaineena käytettävää lidokaiinia, joka myös itsessään on hyvin kitkerän makuinen. Erona on amiiniryhmään liittynyt bentsyyliryhmä.
Nuorten näyttely
Maecenas Kilta myöntää näyttelyn yhteydessä jaettavan nuoren taiteilijan palkinnon. Sen ovat viime vuosina saaneet kuvataiteilija Pia Sirén (2013) sekä kuvataiteilija, taidegraafikko Ari Pelkonen (s. 1978).
Al-Wathiq
Abū Jaʿfar Hārūn ibn al-Mu’tasim (18. huhtikuuta 812 – 10. elokuuta 847), hallitsijanimeltään al-Wāthiq, oli abbasididynastiaan kuulunut kalifi, joka hallitsi vuosina 842–847. Al-Wathiqin valtakaudesta ei tiedetä paljoakaan, mutta hän näyttäisi jatkaneen isänsä Al-Mu’tasimin viitoittamalla tiellä. Mu’tazila-teologian vastustajia vainonnut mihna-politiikka jatkui entisellään, samoin hoviin muodostunut turkkilaistaustainen eliitti säilytti valtansa. Al-Wathiqin verrattain lyhyeksi jäänyt valtakausi päättyi hänen kuolemaansa. Kalifi ei nimittänyt itselleen seuraajaa.
Vallankaappausyritys Bagdadissa
Vuonna 846 Ahmad käynnisti salajuonen, jonka päämääränä oli syrjäyttää kalifi ja hänen turkkilaiset liittolaisensa. Kaappauksen oli määrä alkaa 4. huhtikuuta, mutta osa salaliittolaisista ryhtyi epähuomiossa toimintaan päivää liian aikaisin, jolloin koko juoni paljastui ja salaliittolaiset vangittiin. Al-Wathiq kuulusteli kahlittuja vihollisiaan katselemaan kerääntyneen väkijoukon edessä, mutta ei kysellyt itse kapinasta vaan pelkästään uskonasioista. Kun Ahmad kieltäytyi luopumasta uskostaan, kalifi mestasi hänet omakätisesti. Al-Wathiq ei kuitenkaan onnistunut lyömään Ahmadia kuoliaaksi kerralla, vaan kalifi kenraaleineen joutui iskemään häntä useita kertoja eri puolille ruumista. Teloituksen jälkeen Ahmadin irtileikattua päätä kuljetettiin ympäri Bagdadia ja sen korvaan ripustettiin teksti, joka julisti hänet ”pakanaksi, monijumalaiseksi ja harhaoppiseksi”.
Vanginvaihto bysanttilaisten kanssa
Rajakaupunkien uusi kuvernööri lähetettiin olemaan läsnä vanginvaihdossa. Al-Wathiqin määräyksestä vain ne vangit, jotka tunnustivat Koraanin olevan luodun, tuli vapauttaa. Harhaoppiset piti jättää bysanttilaisten käsiin, mutta jokaiselle oikeauskoiselle tuli antaa dirheemi. Vanginvaihto tapahtui vuosina 845–846 ja sujui suunnitellusti. Vapautettuja muslimeja oli 4 362, joukossa myös muutamia orjuutensa aikana kristinuskoon kääntyneitä.
B6-vitamiini
PLP on osallisena ihmisissä esimerkiksi lähes kaikissa aminohappojen hajotuksen ja valmistuksen reaktioreiteissä; glykogeenin vapautumisessa glykogeenifosforylaasilla; serotoniinin tuotossa 5-hydroksitryptofaanista aromaattisten L-aminohappojen dekarboksylaasilla; dopamiinin, ja siten myös norepinefriinin ja epinefriinin esiasteen tuotossa levodopasta aromaattisten L-aminohappojen dekarboksylaasilla; GABA:n tuotossa glutamaattidekarboksylaasilla; hemoglobiinin hemin ja muiden porfyriinien esiasteiden tuotossa 5-aminolevulinaattisyntaasilla; sfingolipidien tuotossa muun muassa sfinganiini-1-fosfaattialdolaasilla.
Euroopan vapaakauppajärjestö
Historia
Suomi liittyi EFTAan liitännäisjäseneksi vuonna 1961 FINEFTA-sopimuksella. Vuonna 1986 Suomesta tuli EFTAn täysjäsen.
B6-vitamiini
Ihmisillä
B6-vitamiinia on verrattain paljon monissa ruuissa, jonka vuoksi sen puutos on harvinainen tila. Selkeitä puutosoireita ilmenee vasta vakavassa puutoksessa, ja ne loppuvat usein nopeasti saataessa jälleen B6-vitamiinia. Ihmisillä oireita ovat muun muassa heikkous, unettomuus, suupielten halkeilu, kielitulehdus, suutulehdus ja heikentynyt immuunipuolustus. Hermosto-oireita voivat olla ainakin ataksia, ääniherkkyys, kosketusherkkyys, keskittymishäiriöt ja kouristelukohtaukset. Kouristelua ilmenee lähinnä vain vauvoilla.
Tommi Kivistö
Seuraura
Carolina Hurricanes varasi Kivistön lopulta seitsemännellä kierroksella koko NHL:n varaustilaisuuden neljänneksi viimeisenä pelaajana 208. pelaajana kesällä 2014. Toukokuussa 2009 hän palasi Jokereihin kaksivuotisella SM-liigasopimuksella. Kivistön tulokaskausi 2009–2010 toi 22 runkosarja- ja kolmessa playoff-ottelussa kaksi syöttöpistettä. Hän teki liigadebyyttinsä kauden avausottelussa 10. syyskuuta 2009 paikallisvastustaja Helsingin IFK:ta vastaan ja sai siinä jääaikaa 13 minuuttia ja 34 sekuntia. Hän ei saanut liigassa kovin paljon vastuuta syksyllä, mutta kevätkaudella Kivistö vakiinnutti paikkansa Jokereiden SM-liigakokoonpanossa. Hän pelasi kauden aikana miesten pelejä myös kahden Mestis-ottelun verran sekä Kiekko-Vantaassa että alle 20-vuotiaiden maajoukkueessa. Noin puolet kaudestaan Kivistö vietti Jokereiden A-nuorissa.
Timjami
Ruoanlaittoon timjami sopii erinomaisesti, sillä sen maku ei juurikaan häviä kuumennettaessa. Timjami sopii erityisesti viinipohjaisiin patoihin ja kastikkeisiin. Sitä voi käyttää myös yrttiteessä ja esimerkiksi juuston marinoinnissa. Timjamin pienet kukat sopivat salaatteihin ja ruuan koristeluun.
Nelson Piquet
Nuoruus ja uran alku
Kaksinkertaisen F1-maailmanmestarin, Emerson Fittipaldin, suosituksesta Piquet teki päätöksen muuttaa Britanniaan keväällä 1977. Tavoitteena hänellä oli voittaa arvostetun Britannian F3-sarjan mestaruus. Säästöillään Piquet osti Marchin F3-auton, joka ei kuitenkaan ollut kovinkaan hyvä. Piquet sai myöhemmin kerättyä enemmän rahaa kasaan ja osti kilpailukykyisemmän Raltin, joka oli varustettu Toyotan moottorilla. Uudella autollaan hän kykeni jo voittamaan kilpailuja, mutta Euroopanmestaruussarjan voiton vei italialainen Piercarlo Ghinzani Piquet'n jäädessä kolmanneksi.
VTT
VTT on osa Suomen innovaatiojärjestelmää, ja sillä on keskeinen asema suomalaisen elinkeinoelämän ja yhteiskunnan kilpailukyvyn kehittämisessä. VTT on valtion kokonaan omistama erityistehtävää toteuttava voittoa tavoittelematon yhtiö. VTT kuuluu Suomen työ- ja elinkeinoministeriön hallinnonalaan.
Bysantin kirkko
Kirkolliskokoukset
Bysantin alkuvuosia leimasivat kiistat opin oikeasta tulkinnasta. Kirkko joutui jatkuvasti ottamaan kantaa harhaoppeihin (heresia) ja eriuskoisuuteen (heterodoksia), ja pyrki siksi määrittämään oikeaoppisuuden eli ortodoksian sisällön. Tämän vuoksi järjestettiin koko kirkon yleisiä kirkolliskokouksia, joissa oikea oppi pyrittiin määrittelemään. Kaikki kahdeksan ensimmäistä vuosina 325–870 pidettyä ekumeenista kirkolliskokousta järjestettiin Konstantinopolissa tai sen välittömässä läheisyydessä (Nikea, Khalkedon), lukuun ottamatta Efesoksessa järjestettyä kolmatta ekumeenista kirkolliskokousta vuonna 431.
VTT
Valtion Teknillinen tutkimuslaitos (VTL) (1942–1972)
VTL:stä kasvoi 1960-luvulla Suomen suurin tutkimuslaitos, se työllisti yli 400 henkilöä. 1960-luvun puolivälissä sillä oli jo 26 laboratoriota, joissa työskenteli yhteensä yli 400 tutkijaa. Vuonna 1968 ylijohtajan titteli muutettiin pääjohtajaksi. Wegeliuksen kaudella VTL:n asema kansainvälisestikin korkeatasoisena tutkimuskeskuksena vakiintui.
Queen
Queenin synty
Kitaristi Brian May ja laulaja-basisti Tim Staffell olivat kuuluneet 1984-nimiseen yhtyeeseen. Kun se vuonna 1968 hajosi, päättivät May ja Staffell perustaa uuden yhtyeen ryhtyen etsimään uutta rumpalia, jolloin he löysivät Roger Meaddows-Taylorin (myöh. Roger Taylor). Uusi yhtye Smile oli syntynyt, ja sen ensimmäinen konsertti oli Pink Floyd -yhtyeen lämmittely lokakuussa 1968. Yhtye pääsi myös levyttämään Mercury Recordsille, ja se julkaisi elokuussa 1969 Yhdysvalloissa singlen ”Earth”.
Melissa Belote
Melissa Belote (s. 10. lokakuuta 1956) on entinen yhdysvaltalainen selkäuimari ja olympiavoittaja.
Luettelo ilma-alusten maatunnuksista
Tämä on luettelo siviili-ilma-alusten kansallisuustunnuksista ICAO:n mukaan:
Euroopan vapaakauppajärjestö
FINEFTA-sopimus
Historiantutkija Jukka Seppinen paljasti Suomen EFTA-ratkaisua koskeneessa väitöskirjassaan talvella 1997, että silloinen kauppa- ja teollisuusministeri sekä apulaisulkoministeri Ahti Karjalainen oli marraskuussa 1960 allekirjoittanut Neuvostoliiton vaatiman, suosituimmuuslauseketta koskeneen sitoumuksen Moskovaan lähettämässään kirjeessä. Karjalaisella oli tähän presidentti Urho Kekkosen suostumus. Kirjettä ei käsitelty hallituksessa eikä sitä koskaan julkistettu.
Suomalainen kodin taloustiede
Kodin taloustieteen laitoksen opetus- ja tutkimustoiminta
Kotitalousylioppilaiden pääainevalinta kohdistui kodin taloustieteeseen ja ravintokemiaan suurin piirtein samassa suhteessa. Professori Elli Saurio ohjasi virkakaudellaan 1950–66 yhteensä 108 laudaturtyötä. Lukumäärään sisältyvät neljän Lappeenrannan kesäyliopistossa laudatur-opinnot suorittaneen tutkielmat. – Vuosina 1957–66 kesäyliopistojen kursseilla valmistui yli 500 arvosanakokonaisuutta kodin taloustieteessä. Kesäkursseilla kodin taloustiedettä opiskelevien määrää kasvattivat oppikouluihin perustetut kotitalouden ja tyttöjen käsitöiden nuoremman lehtorin virat, joihin alettiin vaatia vuonna 1961 tapahtuneen asetusmuutoksen seurauksena kaksi approbatur-arvosanaa. Kotitalouden lehtorin virkoihin oli toisena pakollisena aineena kodin taloustiede ja toisena ravintokemia. Käsitöiden lehtorin virkoihin a-arvosana voitiin hankkia kodin taloustieteessä, kansatieteessä tai taidehistoriassa. Vuoden 1963 asetuksen muutoksella arvosanavaatimus sekä kotitalouden että käsitöiden lehtorin virkojen osalta rajoitettiin yhteen tieteeseen mutta opiskelijamäärää piti kesäisin yhä korkeana se, että osa opiskelijoista tähtäsi korkeampiin arvosanoihin, joita vaadittiin eräisiin opettajavalmistuslaitosten lehtorin virkoihin.
Ononin piiri
thumb|200px|Ononin piiri Taka-Baikalian aluepiirin kartalla. Ononin piiri on kunnallinen itsehallintoalue Taka-Baikalian aluepiirissä Venäjällä. Vuonna 1941 perustetun piirin pinta-ala on 5 800 neliökilometriä. Asukkaita on 12 900 henkeä (vuonna 2009).
Ononin piiri sijaitsee Taka-Baikalian eteläosassa. Pohjoisessa se rajoittuu Agan Burjatiaan kuuluviin Duldurgan, Aginskojen ja Mogoituin piireihin, koillisessa Olovjannajan ja idässä Borzjan piireihin, etelässä Mongoliaan ja lännessä Akšan piiriin. Piirin pohjoisosan halki virtaa Šilkan sivujoki Onon. Koillisosassa sijaitsevat Dahurian luonnonpuistoon kuuluvat Torei-järvet.
Asukkaat ovat etupäässä venäläisiä ja burjaatteja.
Euroopan vapaakauppajärjestö
Suomi EFTAn täysjäseneksi
Syyskuussa 1985 Koivisto sai vierailukutsun Neuvostoliittoon. Pari viikkoa ennen vierailua hän lähetti Gorbatšoville kirjeen, jossa hän kertoi Suomen aikeista liittyä EFTAn täysjäseneksi. Vakiintuneen tavan mukaan Kremliin oli ensin lähetettävä kirjeitse tieto valmisteilla olleista merkittävistä hankkeista, minkä jälkeen presidentti odotti viikon tai kaksi. Mikäli kirjeeseen ei kuulunut vastausta, hanke pantiin käyntiin. Aiemmin neuvostojohto oli halunnut keskustella, mutta syksyllä 1985 Moskova pysyi hiljaa. Päivää ennen presidentin seurueen lähtöä Neuvostoliittoon Koivisto ja hallitus ilmoittivat Suomen liittyvän EFTAn täysjäseneksi vuoden 1986 alussa. Ilmoituksessa tähdennettiin sopimuksen puhtaasti kauppapoliittista luonnetta. Samalla viikolla pääsihteeri Per Kleppe oli jo ollut Helsingissä viimeistelemässä liittymissopimusta.
Manksit
Siirtolaisuus
Ensimmäiset manksit tulivat Pohjois-Amerikkaan 1600-luvulla. Tunnetuimpia heistä oli Myles Standish, joka oli ensimmäisten siirtolaisten sotilasjohtaja. Ohio oli suosittu muuttokohde, ja Clevelandissa oli vuonna 1848 tehdyn laskennan mukaan 194 Mansaarella syntynyttä. Vuonna 1880 Yhdysvalloissa oli yhteensä 2 043 Mansaarella syntynyttä. Mankseja muutti myös Kanadan Ontarioon ja Brittiläiseen Kolumbiaan.
B6-vitamiini
Ruokapitoisuudet
Sianliha, siipikarja, kala ja täysjyvävilja sisältävät runsaasti B6-vitamiinia. B6-vitamiini imeytyy eläinperäisistä elintarvikkeista paremmin kuin kasvikunnan tuotteista. Vegaaniruokavaliota noudattavan saattaa olla hyvä käyttää B6-vitamiinilisäystä. Myös monet lääkeaineet saattavat aiheuttaa B6-vitamiinin puutetta.
B6-vitamiini esiintyy eläimissä lähinnä pyridoksaalina ja pyridoksamiinina ja kasveissa pyridoksiinina. Valtaosa näistä on fosforyloitunut tai sitoutunut proteiineihin niiden lysiinien ε-amiiniryhmistä tai kysteiinien tioliryhmistä. Näistä proteiineihin sitoutunut B6-vitamiini imeytyy huonosti.
Varastoituminen
Ihmiskehossa ei ole mitään tarkoituksenmukaista varastointijärjestelmää B6-vitamiinille, vaan se on toiminnollisena osana proteiineissa. Proteiineihin sitoutumaton B6 ylimäärä poistuu kehosta nopeasti. B6-vitamiinia on aikuisella ihmisellä on kehossaan noin 40–150 mg. Tämä riittää 20–75 vrk tarpeisiin. Tästä määrästä 70–80 % on lihaksissa PLP:n muodossa, joka on sitoutunut glykogeenifosforylaasi-entsyymeihin. B6-pitoisuudet ovat suuret myös maksassa, aivoissa, munuaisissa ja haimassa. Fosforylaasipitoisuudet kuitenkin laskevat esimerkiksi nälkiintymisessä, sillä tällöin kehossa on vähän glykogeeniä, eikä sen hajotukselle ole juuri tarvetta. Tällöin fosforylaasien PLP:t siirtyvät muihin kudoksiin, lähinnä maksaan ja munuaisiin.
Bysantin kirkko
Idän ja lännen kirkkojen ero
Idän ja lännen kirkkojen välinen etäisyys alkoi kasvaa vähitellen samalla, kun Konstantinopoli menetti otteen valtakunnan läntisistä alueista ja kulttuurierot kasvoivat. Rooman ja Konstantinopolin suhteet olivat olleet ongelmalliset alusta asti. Ikonoklasmi, kiista Rooman piispan eli paavin asemasta sekä paavi Nikolaus I:n ja patriarkka Fotioksen välinen kiista syvensivät entisestään idän ja lännen kirkkojen eroa.
Queen
1970-luku – ”No synthesizers”
Vuosi 1979 oli ensimmäinen, jolloin Queen ei julkaissut uutta studioalbumia. Sen sijaan markkinoille tuli kahden vinyylin konserttitallenne Live Killers, joka oli koostettu kevään 1978 Euroopan-kiertueelta. Albumi nousi kolmoseksi Britanniassa ja ylsi top 20:een Yhdysvalloissa.
Yleisluistelun Suomen-mestaruuskilpailut 1932
Suomen vuoden 1932 yleisluistelumestaruuksista kilpailtiin Tampereella 23.-24.tammikuuta. Ohjelmassa oli vain miesten kilpailu. Ensimmäisen kerran yleismestaruuden ohessa ratkaistiin myös viralliset matkamestaruudet.
Nelson Piquet
1990
Menestyksen haluisena Piquet siirtyi Benettonille kaudeksi. Epäilijät arvioivat Piquet'n menettäneen jo otteensa lajiin, mutta näin ei kuitenkaan tapahtunut. Vaikka mestaruudesta Benettonilla ei pystynyt taistelemaan, olivat pistesijat helposti saavutettavissa. Kausi käynnistyi Yhdysvaltain GP:sta saavutetulla neljännellä sijalla. Kotikilpailussaan Brasilian GP:ssa hän oli lopputuloksissa viimeisellä pistesijalla kuudes. Seuraavaksi ajetussa San Marinon GP:ssa Piquet onnistui nousemaan kilpailussa viidenneksi. Monacon GP:ssa Piquet hylättiin, koska hänen autonsa työnnettiin käyntiin pyörähtämisen jälkeen. Kauden ensimmäisen palkintosijan Piquet saavutti Kanadan GP:sta, kun hän ajoi maaliin toisena. Meksikon GP:sta Piquet saavutti yhden pisteen sijoittumalla kuudenneksi ja sitä seuranneessa Ranskan GP:ssa hän oli neljäs. Pistesijaputki jatkui vielä Britannian GP:ssa, jossa Piquet oli viides. Saksan GP:ssa kilpailu päättyi moottoririkkoon, mutta Unkarin GP:ssa Piquet nousi palkintokorokkeelle sijoituttuaan kilpailussa kolmanneksi. Belgian GP:ssa Piquet'n vauhti riitti viidenteen sijaan. Italian GP:ssa vauhti ei riittänyt pistesijoille, ja Piquet oli maalissa seitsemäs. Portugalin GP:ssa hän sijoittui jälleen viidenneksi. Japanin GP:hin Piquet sai tallikaverikseen kartingvuosilta tutun Roberto Morenon, kun Alessandro Nannini oli loukkaantunut helikopterionnettomuudessa. Kilpailu päättyi lopulta Benettonin kaksoisvoittoon, kun Piquet voitti ja Moreno oli toinen. Kauden päättäneessä Australian GP:ssa Piquet onnistui yllättämään toistamiseen voittamalla kilpailun. Samalla hän nousi MM-sarjassa tasapisteisiin kolmannelle sijalle Gerhard Bergerin kanssa, mutta Piquet voitti MM-pronssin, koska hänellä oli kaksi voittoa.
Muita ajoja
Vuonna 1996 Piquet osallistui Le Mansin 24 tunnin ajoon McLaren F1 GTR -autolla Johnny Cecotton ja Danny Sullivanin kanssa. Tulokseksi kilpailusta jäi kahdeksas sija. Seuraavana vuonna Piquet osallistui kilpailuun yhdessä Jyrki Järvilehdon ja Steve Soperin kanssa. Tällä kertaa kilpailu päättyi keskeytyksestä johtuen sijalle 22.
VTT
VTT:n toiminta ja vaikuttavuus
VTT:n yhdistää eri teknologia-alojen osaamista ja auttaa asiakkaitaan ja yhteistyökumppaneitaan luomaan uusia tuotteita, tuotantoprosesseja ja -menetelmiä, liiketoimintamalleja ja palveluja. VTT auttaa myös innovaatioiden kaupallistamisessa ja nopeuttaa siirtymää tutkimuksesta liiketoimintaan.
VTT mittaa monin tavoin toimintansa vaikuttavuutta ja hyötyjä, joita toiminta tuottaa yrityksille ja yhteiskunnalle. VTT:n mukaan 27 prosenttia suomalaisista innovaatioista sisälsi vuonna 2020 VTT:n osaamista.
Queen
Queen Freddie Mercuryn jälkeen
Myös Queen palasi vielä studioon kootakseen albumin Made in Heaven, joka julkaistiin vuonna 1995. Se nousi listaykköseksi muun muassa Britanniassa ja Suomessa. Levy perustui Freddie Mercuryn viimeisinä hetkinään tekemiin äänityksiin – mukana on muun muassa Mercuryn viimeisenä kirjoittama kappale, ”A Winter’s Tale”. Albumi julkaistiin vasta neljä vuotta Mercuryn kuoleman jälkeen, koska yhtyeen muut jäsenet pitivät materiaalia liian tunteellisena ja Mercuryn kuolema oli yhä tuoreessa muistissa. Single ”Heaven for Everyone” pääsi Britanniassa listan sijalle 2.
Queen + Paul Rodgers
The Cosmos Rocks ja sitä seurannut kiertue menestyi odotettua huonommin. Toukokuussa 2009 ilmoitettiin, että Queenin ja Paul Rodgersin yhteistyö on päättynyt. Päätökseen vaikutti muun muassa se, että Paul Rodgers teki kesällä 2009 Bad Company -yhtyeen kanssa paluukiertueen.
Nelson Piquet
Saavutukset
{|
Queen
Musiikkityyli
Queenin alkuaikoina yhtyeen musiikki oli pääasiassa Led Zeppelin -tyyppistä hard rockia ja heavy metalia, jossa oli joukossa myös kokeellisempaa materiaalia, kuten music hall -aineksia ja absurdeja sanoituksia. Brittiläinen musiikkilehdistö luokitteli Queenin tuolloin yleisesti glam rock -yhtyeeksi, vaikka musiikissa oli muun muassa Black Sabbath -tyyppisiä heavy metal -vaikutteita sekä vivahteita progressiivisesta rockista. Vuonna 1975 ilmestynyttä albumia A Night at the Operaa on pidetty Queenin tuotannon huipentumana. Albumilla on myös yhtyeen suurin hitti ”Bohemian Rhapsody”, jossa sekoittuvat balladimusiikki, ooppera ja heavy metal. Vuonna 1977 ilmestyneellä albumilla News of the World musiikki ei ollut yhtä kokeellista ja ”glamourmaista” kuin aiemmin, ja levyllä oli muun muassa punk-vaikutteinen raita ”Sheer Heart Attack”.
Robert M. Pirsig
Robert M. Pirsig kirjoitti myös teoksen Lila sekä Lila’s Child-kirjan kommentit.
Amerikankeuhkokala
Levinneisyys ja elintavat
Poikasten ravintoa ovat vesihyönteiset ja muut pienet selkärangattomat eläimet. Aikuisten pääasiallista ravintoa ovat pienet luukalat, kotilot ja äyriäiset, mutta ne syövät myös vesikasveja ja levää.
Rodrigo Taddei
Seuraavalla kaudella hän ajautui riitoihin seurajohdon kanssa kieltäydyttyään jatkosopimuksen allekirjoittamisesta. Riidat johtivat lopulta siihen, että Taddei siirtyi AS Roman joukkueeseen ilmaisella siirrolla vuonna 2005. Taddein perässä oli moni muukin seura Roman ohella, muun muassa Italian suurseurat Internazionale, Lazio ja Juventus sekä muutamat Englannin Valioliigan seurat olisivat olleet halukkaita saamaan brassilaiturin riveihinsä.
Carl Loewe
Johann Carl Gottfried Loewe (30. marraskuuta 1796 Löbejün – 20. huhtikuuta 1869 Kiel) oli saksalainen säveltäjä. Hänet tunnetaan parhaiten balladeistaan, joita hän sävelsi noin 400. Loewellä oli myös tapana itse esittää laulujaan.
Deaflympics
pienoiskuva|Deaflympics-logo Deaflympics, epävirallisesti suomennettuna Kuurojen olympialaiset tai Kuurolympialaiset ovat kansainväliset kuulovammaisten urheilukilpailut, jotka järjestetään kahden vuoden välein vuorotellen kesäisin ja talvisin. Vuoteen 1965 saakka tapahtuman nimenä oli International Games for the Deaf, nimitys World Games for the Deaf oli puolestaan käytössä vuoteen 1999 saakka.
3 Doors Down
Historia
3 Doors Down esittää vuosittain yli 300 konserttia ja on esiintynyt myös useiden festivaalitapahtumien pääesiintyjänä. Yhtye on myynyt maailmanlaajuisesti yli 16 miljoonaa albumia.
Murronkylä (Utajärvi)
Historiallinen rakennuskanta
Murronkylästä ovat lähtöisin Aitamurron hiihtäjäveljekset Juho, Aapo ja Antti.
Erik Ekelund
Henkilöhistoria
Erik Ekelundin vanhemmat olivat kaupunginlääkäri Herman Ernfrid Ekelund ja Elin Fleege ja puoliso vuodesta 1923 Elma Estrid Mårtenson. Ekelund tuli ylioppilaaksi 1916, valmistui filosofian kandidaatiksi 1920 ja väitteli filosofian tohtoriksi 1930. Hän toimi Tilastollisen päätoimiston ylimääräisenä vanhempana aktuaarina 1924–1929, aktuaarina 1929–1934 ja yliaktuaarina 1934–1947. Helsingin yliopiston dosentti Ekelund oli 1945–1948, Åbo Akademin kirjallisuuden historian vt. professori 1946–1947 ja professori vuodesta 1947.
Vianetsintä
Vianetsintä (myös vianpaikannus) on ongelman ratkaisun eräs muoto. Se on systemaattista hakua tarkoituksena saada ratkaistua itse ongelma. Vianetsintä on usein eliminointiprosessi, jossa eliminoidaan potentiaalisia aiheuttajia. Vianetsintää käytetään lukuisilla aloilla, esimerkkinä järjestelmien hallinta ja elektroniikka.
Vianpaikannuksen eri näkökulmia
Vianetsintä voidaan kuvata systemaattisen tarkastuslistan muodossa, vianetsintäproseduurina, vuokaaviona tai taulukkona, johon on koottu ongelman aiheuttaja. Vianpaikannuksen menetelmien kehittäminen etukäteen mahdollistaa tehokkaan eliminoinnin ja töiden organisoinnin. Vianpaikannusmenetelmät voidaan viedä tietokoneelle mm. taulukkomuodossa.
Epäsäännölliset oireet
Joskus vianpaikantajien on käytettävä tilastollisia menetelmiä tai erityiskeinoja lisätäkseen oireen esiintymisen todennäköisyyttä tai voidakseen ratkaista mikä olisi lopullinen paikannustapa. Vaikka vika näyttää joskus kokonaan kadonneen, ei siltikään ole varmuutta, että lopullinen aiheuttaja olisi löytynyt ja ongelma olisi poistunut.
Berninan rautatie
Berninan rautatietä kulkee Bernina Express -juna, jonka pääteasemat ovat Chur ja Tirano. Berninan rautatie on osa Unescon maailmanperintökohdetta, joka koostuu Berninan ja Albulan rautateistä. .
Tšistoozjornoje
Tšistoozjornoje on kaupunkimainen taajama Novosibirskin alueella Venäjällä. Vuonna 2020 Tšistoozjornojessa oli 5 368 asukasta. Tšistoozjornoje sijaitsee 420 kilometrin päässä Novosibirskistä, ja se on Tšistoozjornojen alueen hallintokeskus. Tšistoozjornoje on perustettu vuonna 1913.
SS Nomadic (1911)
Historia
Nomadicin kölinlasku tapahtui Harland and Wolffin telakalla Belfastissa vuonna 1910, numerolla 422. Alus laskettiin vesille 25. huhtikuuta 1911 ja luovutettiin White Star Linelle 27. huhtikuuta. Aluksen pituus on 67 metriä, leveys 11,3 metriä ja sen paino on 1 273 tonnia. Alus varustettiin alun perin kahdella kolmilapaisella potkurilla, ja sen huippunopeus oli 12 solmua eli noin 22 km/h.
Yhdessä sisaraluksensa Trafficin kanssa alus siirrettiin Cherbourgiin yhteysalukseksi. Kahdesta aluksesta suurempi Nomadic oli sisustettu yleellisemmin, ja sitä käyttivät valtamerialuksiin siirtyvät ensimmäisen ja toisen luokan matkustajat.
Sijainti
Tammikuussa 2009 Fraser-Nash -yhtiö sai tehtäväkseen koordinoida restaurointisuunnitelman, jonka pohjalta aluksen kunnostamistoimenpiteistä päätetään. Aluksen restauroinnin toivotaan valmistuvan Titanicin haaksirikon satavuotispäivään vuoteen 2012 mennessä.
Nokian kirkko
Nokian kirkon sankarihautausmaan muistomerkin on suunnitellut kuvanveistäjä Arvi Tynys vuonna 1943.
Mima
Miman tärkeimpiin nähtävyyksiin kuuluu Wakin vanhakaupunki, joka on suojeltu 1980-luvun lopussa. Sille luonteenomaisia ovat kauppiastalojen väliset, maasta rakennetut palomuurit (udatsu). Edo-kaudella kaupungissa harjoitettiin indigovärin kauppaa, myöhemmin Meiji-kaudelta lähtien merkittävimmäksi tuotteeksi tuli silkki. Anabukin alue toimii vuorostaan Tsurugivuorelle ja Anabukijoen laaksoon suuntautuvan matkailun tukikohtana. Kaksi vanhaa kaupungin alueella sijaitsevaa maalaistaloa, Mikin suvun asuintalo ja Nagaokan suvun asuintalo, on otettu Japanin tärkeän kulttuuriomaisuuden luetteloon. Kaupungin lounaisosat kuuluvat Tsurugivuoren puolikansallispuistoon. Mimaa palvelee Yoshinojoen etelärantaa seuraileva JR Shikokun Tokushima-linja.
Luettelo televisiosarjan Glee kappaleista (1. tuotantokausi)
Esitykset
Kappaleista suurimman osan esittää Uudet Tuulet, jonka jäsenet ovat Artie Abrams (Kevin McHale), Rachel Berry (Lea Michele), Mike Chang (Harry Shum Jr.), Tina Cohen-Chang (Jenna Ushkowitz), Quinn Fabray (Dianna Agron), Finn Hudson (Cory Monteith), Kurt Hummel (Chris Colfer), Mercedes Jones (Amber Riley), Santana Lopez (Naya Rivera), Brittany Pierce (Heather Morris), Noah ”Puck” Puckerman (Mark Salling) ja Matt Rutherford (Dijon Talton). Myös kuoroa johtava Will Schuester (Matthew Morrison) esittää useita kappaleita. Schuester on jäsen vain miehistä koostuvassa a cappella -yhtyeessä nimeltään Acafellas. Muut yhtyeen jäsenet ovat Ken Tanaka (Patrick Gallagher), Sandy Ryerson (Stephen Tobolowsky), Henri St. Pierre (John Lloyd Young), Howard Bamboos (Kent Avenido), Finn Hudson ja Noah Puckerman. Koulun opinto-ohjaaja Emma Pillsbury (Jayma Mays) ja koulun cheerleading-joukkueen valmentaja Sue Sylvester (Jane Lynch) esittävät myös kappaleita. Tuotantokaudella on myös kappaleita, joita esittivät kilpailevat kuorot, Vocal Adrenaline, jota joskus johtaa Jesse St. James (Jonathan Groff), Jane Addams Girls Choir, Haverbrook Deaf Choir ja Aural Intensity. Myös McKinley Highin Cheerleading-joukkue Cheerios ja koulun jalkapallojoukkue esittävät kappaleita.
Ristikulma
Ristikulmalause
Ristikulmalauseena tunnetaan väite, että "ristikulmat ovat yhtä suuret". Se voidaan todistaa, kun ensin hyväksytään geometrian aksiooma, että vieruskulmien summa on oikokulma eli 180°. Jos merkitään ristikulmia \alpha ja \beta sekä näiden välistä vieruskulmaa \gamma (katso kuvaa), saadaan
The Walking Dead (2. tuotantokausi)
Juoni
Sarjan alkaessa Rick ja muut selviytyjät ovat päättäneet lähteä pois Atlantasta. Heidän päämääränään on seuraavaksi Fort Benning. Matkalla sinne tulee este, kun he törmäävät tielle, joka on täynnä hylättyjä autoja. Autoja lähestyy lauma zombeja eli kulkijoita, joten selviytyjät piiloutuvat autojen alle. Kaksi kulkijaa huomaa Sophian ja hän juoksee niitä karkuun metsään ja Rick lähtee perään. Hän löytää Sophian ja hoitelee kulkijat, mutta Sophia katoaa uudelleen. Hänen etsintöihinsä osallistuu myös muita, kuten Carl ja Shane. Metsässä Carlia ammutaan. Häntä vahingossa ampunut Otis vie Rickin, Shanen ja Carlin eräälle tilalle, jossa Hershel Greene hoitaa Carlin kuntoon. Rick, Shane ja kaikki muut selviytyjät päättävät jäädä tilalle, kunnes Sophia löytyy.
Epätavallista elämää
Juoni
Robert Lewis (Ewan McGregor) on tavanomainen nuori luuseri, joka työskentee talonmiessiivoojana suuryrityksessä. Hän haaveilee epätavallisista asioista ja kirjoittaa suurin odotuksin roskaromaania. Sitten hänen elämänsä muuttuu. Hän saa potkut, menettää naisensa aerobic-ohjaajalle sekä menettää autonsa ja talonsa.
Kustannus-hyötyanalyysi
Kustannus-hyötyanalyysi (yleisesti käytetyt lyhenteet KHA ja CBA) on yhteiskunnallisen päätöksenteon apuväline. KHA:n avulla määritetään annetun projektin tai kaavaillun toimenpideohjelman toteuttamisen yhteiskunnallinen kannattavuus – toisin sanoen, että ylittävätkö suunnitellusta projektista saadut hyödyt sen kustannukset. Mikäli projektin nettonykyarvo – eli nykyhetkeen diskontatut hyödyt miinus nykyhetkeen diskontatut kustannukset – on positiivinen, hanketta suositellaan toteutettavaksi.
Projektin nykyarvo
n vuotta kestävän projektin nykyarvo
Jossa i = diskonttokorko, B_t = hyöty vuonna t, C_t = kustannukset vuonna t ja n = projektin kesto vuosina.
Analyysin pääpiirteet
Kustannus-hyötyanalyysi toteutetaan käytännössä noudattaen seuraavia pääpiirteitä:
Jerevanin metro
undefined
Francis Durbridge
Durbridge opiskeli Birminghamin yliopistossa, jonka jälkeen hän elätti itsensä päätoimisena kirjoittajana, lukuun ottamatta lyhyttä aikaa, jona hän työskenteli osakevälityksen parissa. Ensimmäinen Durbridgen kirjoittama radiokuunnelma, Promotion, esitettiin jo hänen opiskeluaikanaan. Ensimmäinen Paul Temple -kuunnelma, Send for Paul Temple, esitettiin keväällä 1938. Kaikkiaan Durbridge kirjoitti 20 Paul Temple -kuunnelmaa kolmenkymmenen vuoden aikana. Lisäksi Durbridge kirjoitti 12 Paul Temple -romaania ja 23 muuta kirjaa.
Perunannostokone
Ensimmäiset koneet olivat hevosen ja myöhemmin traktorin perässä vedettäviä laitteita, joissa akselisto pyöritti kulkusuuntaan nähden poikittain talikkoratasta, johon oli asennettu kaarevia piikkejä riveihin. Tällainen laite toimii parhaiten hiekkamaassa tai löyhässä multamaassa.
Biryani
thumb|Biryani [[Hyderabad (Intia)|hyderabadilaiseen tapaan tarjoiltuna intialaisten ruokalajien kera.]] thumb|Biryani [[Myanmar|burmalaiseen tapaan (paikallisesti tunnettu nimellä danpauk) Kyet Shar Soon -ravintolassa Yangonissa.]] Biryani, birijani, tai beriani on riisiruoka, joka koostuu mausteista, riisistä (yleensä basmatiriisistä) ja lihasta, kalasta, kananmunista tai vihanneksista. Nimi juontuu persian kielen sanasta beryā(n), joka tarkoittaa "paistettua".
Beverley Whitfield
Beverley Whitfield (15. kesäkuuta 1954 – 20. elokuuta 1996) oli australialainen rintauimari ja olympiavoittaja.
Cornwallinsaari (Nunavut)
Cornwallinsaari on pienehkö saari pohjoisessa Kanadassa, Nunavutin territoriossa. Saari on yksi Kanadan arktisista saarista. Saaren pohjoispuolella sijaitsevan Amund Ringnesin saaren erottaa Hendrikseninsalmi, eteläpuolella, Belcher kanavan eteläpuolella sijaitsee Devoninsaari. Saari on suurin kuudesta Ellesmerensaaresta itään sijaitsevassa Norwegian Bay -lahdessa olevasta saaresta, muut saaret ovat Buckingham, Ekins, Exmouth, Graham, ja Table.
Saaren pinta-ala on noin 2 358 km². Saaren pituus on noin 90 km ja laveys noin 30 km. Saaren korkeimmat huiput ovat pohjoisrannalla sijaitsevat McLeod Head, 400 m ja Mount Nicolay, 290 m merenpinnasta. Muita merkittäviä pinnanmuotoja saaren rannoilla ovat Northeast Point ja Gordon Head idässä, Pell Point ja Cape O'Brien etelässä ja Cape Butler lounaassa.
Koronavilkku
Käyttäjämäärä
Myös altistumisilmoitusten määrä on vähentynyt: tammi–helmikuussa 30–40 prosenttia todetuista tartunnoista ilmoitettiin Koronavilkkuun, mutta lokakuun alussa Koronavilkkuun ilmoitettiin noin 10–15 prosenttia todetuista tartunnoista.
Ukrainan kansallinen televisioyhtiö
Yhtiön historia kuvaa televisiotoiminnan alkaneen Ukrainassa 1. helmikuuta 1939 Kiovassa suoritetulla koelähetyksellä. Ukrainan televisio perustettiin kuitenkin vasta 20. tammikuuta 1965. Jälkimmäistä päivämäärää pidetään kansallisen televisioyhtiön perustamisajankohtana. Neuvostovuosina perustetun Ukrainan television toimintaa nykyisin jatkava kansallinen televisioyhtiö on Ukrainan hallituksen (ministerineuvoston) valvonnassa Ukrainan valtiollisen televisio- ja radiokomitean välityksellä.
Alesis
Tuotteet
Alesiksen laitteisiin lukeutuu muun muassa SR-16 rumpukone (tuotantoon vuonna 1991, valmistetaan yhä), samplepohjainen Quadrasynth-syntetisaattorimallisto sekä 1990-luvulla digitaalinen 8-raitainen ADAT-nauhatallennin.
Kantaverkko
Suomi
Suomen kantaverkko on yhteydessä Ruotsin, Norjan, Viron ja Venäjän sähköverkkoihin.
Assassin’s Creed: Revelations
Assassin’s Creed: Revelations on Ubisoft Montrealin kehittämä ja Ubisoftin julkaisema Assassin’s Creed -toimintaseikkailupelisarjaan kuuluva toimintaseikkailupeli. Peli on jatko-osa peleille Assassin’s Creed II ja Assassin’s Creed: Brotherhood, ja päättää Ezio-trilogian tarinan. Peli julkaistiin PlayStation 3:lle ja Xbox 360:lle 15. marraskuuta 2011 ja Microsoft Windowsille 29. marraskuuta. Marraskuussa 2016 peli julkaistiin myös PlayStation 4:lle ja Xbox Onelle osana graafisesti paranneltua The Ezio Collection -kokoelmaa.
Pelaaminen
Pelistä julkaistu Collector Edition sisältää taidekirjan, Assassin’s Creed: Embers -lyhytelokuvan, soundtrackin, yksinpelitehtävän ja kaksi moninpelihahmoa.
Kazan
Historia
Kazanin piirityksen seurauksena vuonna 1552 tsaari Iivana Julma valloitti kaupungin. Tämän jälkeen lähes kaikki tataarien moskeijoista ja kirjastoista poltettiin. Iso osa tataareista sai surmansa. Kazaniin rakennettiin uudelleen vuosina 1766-1770 Katariina Suuren valtuudella ja asukkaiden lahjoituksilla moskeija, nimeltään Märcani.
Anker Jørgensen
Tanskan sosiaalidemokraattisen puolueen puheenjohtajana Jørgensen oli vuosina 1972–1987. Hänen ollessaan pääministerinä Tanska liittyi EEC:hen vuonna 1973.
Backstreet Boys – Live in Concert Tour
Live in Concert Tour on poikabändi Backstreet Boysin toinen kiertue, jolla he lauloivat kappaleitaan ensimmäiseltä sekä toiselta albumiltaan.
Denis Kiwanuka Lote
Lote sai 27. kesäkuuta 2007 nimityksen Tororon arkkipiispaksi, jonka virkaan hänet asetettiin 14. syyskuuta.
David Grossman
Kirjallinen tuotanto
Death as a way of life ilmestyi 2003, ja se vuorostaan on kokoelma poliittisia artikkeleita kymmenen vuoden ajalta. Se alkaa optimistisesti Rabinin ja Arafatin Oslon rauhansopimuksen ajalta ja päättyy lähes epätoivoiseen selostukseen al-Aqsa Intifadan syistä. Poliittisesti liberaali Grossman on kirjallisen uransa alusta alkaen ollut rauhanaatteen kannattaja ja sen puolesta taistelija, kuten myös muut merkittävät israelilaiset kirjailijat, esimerkiksi Amos Oz ja A. B. Yehoshua.
Historiografia
Historiografia eli historiankirjoitus on historiasta kertovien tekstien ja historiantutkimuksen metodien käytön tutkimusta. Se käsittelee esimerkiksi kirjoittajaa, lähteitä, tulkintaa, tyyliä tai lukijakuntaa. Historiografiasta puhutaan usein aihealueittain, kuten esimerkiksi "katolisuuden historiografiasta" tai "Kiinan historiografiasta".
EFnet
Historia
EFnet syntyi elokuussa 1990, kun muiden IRC-palvelinten ylläpito oli kyllästynyt palvelimesta eris.berkeley.edu aiheutuneisiin ongelmiin tuolloin ainoassa IRC-verkossa. Kun eris saatiin poistettua verkosta, verkko nimettiin Eris Free Networkiksi (EFnet). Eris-tapauksen jälkeen EFnet oli muutaman vuoden ajan ainoa IRC-verkko.
Nykytila ja verkon luonne
EFnetissä on vuonna 2019 keskimäärin 15 000 samanaikaista käyttäjää ja noin 20 palvelinta. Verkko on yhtäaikaisten käyttäjien määrässä kolmannella sijalla.
Josif Pančić
Pančićin nimeämien kasvien tieteellisen nimen perässä käytetään nimen jälkeen liittettävää auktorilyhennettä Pančić.
Hegesias Magnesialainen
Yksi hänen suosikkiaiheistaan oli Aleksanteri Suuren elämä. Tekstit eivät ole säilyneet jälkipolville, mutta Quintus Curtius Rufus käytti ilmeisesti hänen kirjoituksiaan lähteenä.
Albulan alue
Alueen keskuspaikka on Tiefencastel.
Pattijoki
Kyliä
Ylipää (Lasikangas), Kopsa, Jokela, Olkijoki, Pattijoki
Silva Fennica
Silva Fennica on Suomen Metsätieteellisen Seuran ja Luonnonvarakeskuksen englannin kielellä internetissä julkaisema, merkittäviä metsäalan tieteellisiä artikkeleita julkaiseva aikakausjulkaisu, jota on julkaistu vuodesta 1926 lähtien. Silva Fennican julkaisemia artikkeleita on luettavissa ilmaiseksi.
Pragmaattinen sanktio (1830)
Ferdinand VII oli tuolloin jo neljättä kertaa naimisissa eikä hänelle ollut vieläkään syntynyt perillistä. Hänen uusi puolisonsa kuningatar Maria Kristiina oli tuolloin kuitenkin raskaana. Pragmaattisen sanktion oli tarkoitus varmistaa, että tuleva lapsi voisi periä kruunun sukupuolestaan riippumatta. Se palautti voimaan Kastilian ja Leónin vanhan lain, joka oli sallinut naisille kruunun perimisen, mutta joka oli kumottu Espanjassa vuonna 1713. Kuningas Kaarle IV oli vuonna 1789 periaatteessa päättänyt palauttaa vanhan lain voimaan, mutta hänen määräystään ei ollut koskaan julkaistu eikä promulgoitu, joten sen lainvoimaisuus oli tulkinnanvarainen. Ferdinand VII:n pragmaattinen sanktio merkitsi Ferdinandin veljen Don Carlosin syrjäyttämistä perimysjärjestyksessä. Kun Ferdinandille lokakuussa 1830 syntyi tytär, Isabella, joka ainoastaan poikkeusmääräyksen ansiosta tuli kruununperimysjärjestyksessä ensimmäiseksi, ajautui Don Carlos vanhoillisine tukijoineen katkeruuteen.
Hietikkotierasammal
Elinympäristö
Hietikkotierasammal kasvaa kuivalla ja valoisalla hiekalla, ei kalliolla kuten kivitierasammal.
Byrds
Albumilla on muun muassa cover-versio Neil Youngin klassikosta ”Cowgirl in the Sand”.
Le Havre
Nähtävyydet
Museot:
Muita nähtävyyksiä:
Urheilu
Le Havre on isännöinyt olympialaisten purjehduskilpailuja kahdesti, vuosina 1900 ja 1924.
Kookosmedestäjä
Kookosmedestäjä (Anthreptes malacensis) on Kaakkois-Aasiassa tavattava medestäjiin kuuluva varpuslintu.
Viivadiagrammi
Ominaisuudet
Viivakaavion x- ja y-akselien suhdetta kutsutaan aspektisuhteeksi. Sitä muuttamalla saadaan kehitys näyttämään joko voimakkaalta tai lievältä. Perusohje kehitystä kuvaavattaessa aspektisuhteelle on se, että tasaisen muutoksen pitäisi näkyä 45 asteen kulmassa kulkevana viivana.
NHL-kausi 1935–1936
Runkosarja
Kauden aikana New York Americans joutui talousvaikeuksiin, ja joukkue laitettiin myyntiin. Sekä Joseph Cattarinich että Leo Dandurand, joka oli myynyt osuutensa Montreal Canadiensiin, olivat kiinnostuneita. Cattarinich sanoi, että hän ostaisi joukkueen, mikäli hinta olisi sopiva. Myöhemmin kuitenkin ilmoitettiin, ettei sopimusta syntynyt, joten ilmeisesti hinta ei ollut sopiva.
Miku
Fiktiivisiä henkilöitä:
Psyko (elokuvasarja)
Psyko (1960)
Marion Crane lähtee pakomatkalle anastettuaan työnantajaltaan $40 000 dollaria. Hän päättää majoittautua yöksi Batesin motelliin, joka oli osunut tämän tielle kuin pelastavana ilmestyksenä. Motellin ujo ylläpitäjä Norman Bates pyytää Cranea syömään kanssaan, ja tämä suostuu. Marion menee suihkuun, jossa veitsellä aseistautunut vanha nainen puukottaa hänet kuoliaaksi. Marionin kadottua Marionin sisko Lila Crane ja rakastaja Sam Loomis alkavat selvittää asiaa. Marionin jäljillä on myös yksityisetsivä, joka jäljittää rahoja työnantajan lukuun. Tämä pääseekin pian Batesin jäljille ja kovistelee motellinomistajaa mutta kuolee veitsihyökkäyksen uhrina tunkeuduttuaan Batesin asuintaloon tapaamaan tämän äitiä, jonka Bates on kertonut olevan invalidina sisätiloissa. Lila ja Sam jatkavat etsintäänsä, ja katoamisen syyksi ja Marionin todelliseksi murhaajaksi paljastuu dissosiatiivisesta identiteettihäiriöstä kärsivä, äidikseen pukeutunut Norman Bates. Bates vangitaan ja hänet todetaan mielisairaaksi.
Empedokles
Empedokles (, n. 492–432 eaa.) oli antiikin kreikkalainen esisokraattinen filosofi. Hänet tunnetaan parhaiten kaikkeuden syntyä koskevasta teoriasta, joka perustuu neljään klassiseen alkuaineeseen. Monien muiden esisokraatikkojen tavoin myös Empedokleen kirjoituksia tunnetaan vain myöhempien ajattelijoiden teoksissa säilyneiden katkelmien välityksellä. Hänen kuolemansa on synnyttänyt erilaisia legendoja.
Filosofia
Juurien lisäksi muuttuvaan kosmokseen antoivat vauhtia kaksi voimaa: rakkaus (filia) ja riita (neikos). Kosmos oli Empedokleen mukaan jatkuvassa syklisessä muutoksessa. Rakkauden "valtakaudella" neljä juurta olivat sekoittuneet toisiinsa, ja riidan aikana juuret taas olivat erillään omissa oloissaan. Sielun Empedokles selitti olevan lähtöisin rakkaus-voimasta. Aristoteles mainitsee teorian muun muassa Metafysiikassaan (1000a25–1000b15). Hän kannatti ja kehitti teoriaa edelleen, ja se pysyi melko muuttumattomana renessanssiin saakka.
Kruununperimysjärjestys
Erilaisia kruununperimysjärjestyksiä
Henkilöä, joka katsoo olevansa oikeutettu kruunuun perimysjärjestyksen nojalla ja julistautuu hallitsijaksi, mutta joka syystä tai toisesta ei saa valtaa käsiinsä, kutsutaan kruununtavoittelijaksi.
Peter Nicholas
Nicholas aloitti liigauransa 1970-luvun lopulla Crystal Palacessa ja edusti sen jälkeen Arsenalia, Luton Townia, skotlantilaisseura Aberdeenia, Chelseaa ja Watfordia.
Aleksi Lehtonen (poliitikko)
Lehtosen vanhemmat olivat torppari, seppä Aleksanter Lehtonen ja Hilma Helminen. Hän työskenteli maa- ja metsätöissä kotitorpallaan, kunnes aloitti vuonna 1921 Suomen Sosialidemokraattisen Työläisnuorisoliiton järjestäjänä. Hän toimi myös kyseisen nuorisojärjestön puheenjohtajana. Vuosina 1923–1927 Lehtonen työskenteli SDP:n piirisihteerinä Vaasan läänin itäisessä vaalipiirissä ja vuodesta 1927 SDP:n Uudenmaan piirin piirisihteerinä.
Vehkalahti
Vehkalahti on Kymenlaaksossa Suomenlahden rannikolla sijainnut entinen Suomen kunta, joka liittyi vuoden 2003 alussa yhteen Haminan kanssa muodostaen uuden Haminan kaupungin. Haminan kaupunki muodostettiin aikanaan Vehkalahden vanhasta kirkkopitäjästä. Kuntaliitoksessa syntynyt kaupunki säilytti Haminan nimen ja Vehkalahden vanhan vaakunan, kunnes vaakuna vaihdettiin Haminan aiemmin käyttämään vaakunaan vuoden 2013 alussa. Juuri ennen liitosta kunnassa oli 11 962 asukasta (31.12.2002). Vehkalahden harmaakivikirkko on 1400-luvulta. Vehkalahden alueen suurimmat taajamat ovat Summa, Husula, Neuvoton ja Pyhältö. Vehkalahden kunnantalo ja kirkko sijaitsivat Haminassa, kunnan pääkirjasto, yläaste ja lukio puolestaan Ruissalossa. Uudessa-Summassa oli Stora Enson Summan paperitehdas.
Kyliä
Husula, Husupyöli, Ihamaa, Kannusjärvi, Kitula, Kolsila, Kuorsalo, Lankila, Metsäkylä, Myllykylä, Mäntlahti, Neuvoton, Onkamaa, Paijärvi, Pampyöli, Pyhältö, Pyöli, Pyötsaari, Rakila, Reitkalli, Ruissalo, Salmenkylä, Salmi, Sivatti, Summa, Tammio, Turkia, Töytäri, Uusi-Summa, Vehkjärvi, Vilniemi
Snarl (Transformers)
Snarl on Transformers-universumissa esiintyvä Autobotti.
Transformers: Cybertron
Kun Autobotit lopulta saivat Viidakkoplaneetan cyberplaneetta-avaimen haltuunsa, Snarl liittyi Autobotteihin ja osallistui muiden avainten etsintään.
Äänikirja
Markkina
Kaikkien kustantajien yhteenlaskettu äänikirjamyynti Suomessa oli vuonna 2018 noin kuusi prosenttia kirjojen markkinasta eli noin 15,5 miljoonaa euroa.
Luola (rakennettu)
Käyttö
Luoliin on sijoitettu useat asevoimien varasto-, johtamis- ja esikuntatilat ja lisäksi luolia käytetään väestönsuojina. Myös pysäköintihalli (pysäköintiluola) on luolan tyypillinen käyttötarkoitus maan pinnalla olevan rakennusalan säästämiseksi. Myös tehdas tai sen osia voi sijaita luolatiloissa. Esimerkki tästä Suomessa on Metson Jyväskylän Rautpohjan paperikonetehtaan osat.
Connor Roberts
Roberts pelasi Walesin A-maajoukkueessa ensimmäisen kerran maaliskuussa 2018 ystävyysottelussa Uruguayta vastaan. Heinäkuun 2023 puoliväliin mennessä hän on pelannut 48 maaottelua, joista 42 ottelua avauskokoonpanossa. Hän oli vuonna 2021 järjestetyissä EM-kilpailuissa avauskokoonpanossa Walesin kaikissa neljässä ottelussa. Myös MM-kilpailuissa 2022 hän pelasi Walesin kaikki kolme ottelua, joista kahdessa hän oli avauskokoonpanossa. Hänen maaotteluistaan seitsemän kuului vuoden 2020 EM-kilpailujen karsintaan, kahdeksan vuoden 2022 MM-kilpailujen karsintaan ja neljä vuoden 2024 EM-kilpailujen karsintaan. Ensimmäisen maaottelumaalinsa Roberts teki syyskuussa 2018 Kansojen liigan ottelussa Irlantia vastaan, toisen kesäkuussa 2021 EM-kilpailujen alkulohko-ottelussa Turkkia vastaan ja kolmannen marraskuussa 2021 MM-kilpailujen karsintaottelussa Valko-Venäjää vastaan.
Pavlova
Uskotaan, että jälkiruoka on keksitty balettitanssijan kunniaksi 1920-luvulla, erään hänen kiertueensa jälkeen, joko Australiassa tai Uudessa-Seelannissa. Jälkiruoan keksijän kansalaisuus on ollut näiden kahden maan välisen väittelyn kohde vuosia, mutta viralliset lähteet viittavaat Uuteen-Seelantiin.
Helmiorneerot
Helmiorneerot (Margarornis) on orneerojen heimoon kuuluva lintusuku.
Francis Ford Coppola
1980-luku: Floppeja ja velkoja
Ilmestyskirjan valtavan suosion siivittämänä Coppola lähti työstämään kokonaan American Zoetropen studiossa kuvattua draamaelokuvaa. Suoraan sydämestä (1982) osoittautui kuitenkin kaupalliseksi katastrofiksi ja velkaannutti Coppolan yhä pahemmin. Vuoden 1983 Taistelukala filmattiin kymmenen miljoonan dollarin budjetilla, mutta tuotti alle kolmen miljoonan lipputulot. Toinen Coppolan S. E. Hinton -kirjasovitus Outsiders – kolmen jengi pääsi kuitenkin yli 15 miljoonaa dollaria voitolle. Cotton Club (1984) oli tappiollinen, mutta vuoden 1986 Peggy Sue meni naimisiin tuotti jo Yhdysvalloissa yli kaksinkertaisesti budjettinsa verran. Coppola ohjasi 1980-luvulla vielä kaksi kokopitkää elokuvaa, joista sotadraaman Kiviset puutarhat (1987) tuotto ei kattanut kustannuksia. Myös seuraava elokuva Tucker – mies ja unelma jäi tappiolle ja keräsi keskinkertaisia arvosteluita. Seuraavana vuorossa oli yhdessä Martin Scorsesen ja Woody Allenin kanssa ohjattu episodielokuva New York Stories, johon Coppola ohjasi yhdessä tyttärensä Sofian kanssa kirjoittamansa jakson.
Yrjö Hanste
Vuosina 1946–1947 Hanste oli pidätettynä 22 kuukautta niin sanotun asekätkentäjutun yhteydessä.
Nicholas Chia
Chia jäi eläkkeelle 20. toukokuuta 2013.
Kalliotierasammal
Ulkonäkö
Kalliotierasammal on kookas (5-20 cm) harmahtava sammal. Sen lehdissä on vankka keskisuoni ja pitkä karvakärki.
Bururi
Bururi on Burundin eteläosassa oleva kaupunki ja samannimisen provinssin pääkaupunki. Vuonna 2007 kaupungissa oli 20 000 asukasta.
Dorothea Caesarealainen
Kunnioitus
Philip Massingerin ja Thomas Dekkerin vuonna 1622 julkaistu näytelmä The Virgin Martyr perustuu Dorothea Caesarealaisen elämään ja marttyyrikuolemaan.
Byron Katie
Elämäkerta
Katie käyttää itsetutkiskelumenetelmästään nimitystä "The Work".
Toys ”R” Us
Rooftop Solar Project
Toys "R" Us tiedotti 11. huhtikuuta 2011 että se suunnittelee kattavansa aurinkopaneelikatolla 70 prosenttia jakelukeskuksen katosta Flandersissä, New Jerseyssä. Tämä 5,4-megawattinen aurinkopaneelisysteemi oli suurin katolle asennettu aurinkovoimala koko Yhdysvalloissa.
Kuutio
Kuution muotoista noppaa käytetään hyvin useissa lauta-, rooli- ja uhkapeleissä satunnaislukujen tuottamiseen. Tässä yhteydessä sitä voi kutsua myös nimellä d6, joka tarkoittaa, että siinä on kuusi tahkoa.
Daron Malakian
Nuoruus
Daron ryhtyi levykeräilijäksi jo neljävuotiaana, jolloin hän rupesi ihailemaan KISSin naamiosankareita. Hän kiinnostui metallimusiikista kuunneltuaan serkkunsa KISS-äänitettä. Daron ihastui yhtyeeseen ja halusi itsekin ruveta samanlaiseksi rocktähdeksi. Daron halusi ruveta soittamaan rumpuja, mutta hänen vanhempansa kieltäytyivät ja ostivat hänelle kitaran, koska rumpuja ei saatu säädettyä hiljaiseksi. Musiikki oli Daronin ensirakkaus, mutta hänen täytyi hankkia itselleen koulutus. Musiikkimaailman mielikuvituksellisen säihkeen lumoamalle Daronille koulu ei kuitenkaan maistunut, ja luova poika reagoi usein kapinoimalla.
Daronin ollessa 11-vuotias perhe muutti Glendaleen, jossa Daron kävi Rooseveltin ala-astetta, sitten Rose ja Alex Pilibosin yksityiskoulua ja sen jälkeen Glendalen high schoolia. Daron teki koulussa kaikkea muuta kuin opiskeli. Hän lintsasi paljon tunneilta, ja jos hän joskus oli tunneilla, hän ei jaksanut kuunnella, mitä opettaja puhui.
Luettelo televisiosarjan Glee kappaleista (2. tuotantokausi)
Sarjassa esitettävät kappaleet ovat saatavilla digitaalisina latauksina iTunes Storesta jopa kaksi viikkoa ennen uuden jakson lähetystä ja muiden digitaalisten myyntipisteiden kautta viikkoa myöhemmin. Tuotantokausi sisältää kolme kunnianosoituksellista jaksoa: ”Britney/Brittany”, joka esittelee kappaleita Britney Spearsilta, ”The Rocky Horror Glee Show!”, jossa on kappaleita The Rocky Horror Showsta, ja ”Rumours”, joka on kunnianosoitus Fleetwood Macin Rumours-albumille. Tuotantokauden jakso ”Oma biisi” sisälsi sarjan alkuperäisiä kappaleita. Glee: The Music, The Rocky Horror Glee show, EP-levy joka koostui sarjan viidennen jakson kappaleista, julkaistiin 19. lokakuuta 2010. Kaksi soundtrack-albumia, Glee: The Music, The christmas Album ja Glee: The Music, Volume 4, julkaistiin molemmat marraskuussa 2010. Sarjan kuudes soundtrack-albumi, Glee: The Music, Volume 5, julkaistiin maaliskuussa 2011, ja seitsemäs, Glee: The Music Presents the Warblers, julkaistiin sitä seuraavana kuuna. Kahdeksas, Glee: The Music, Volume 6, julkaistiin 23. toukokuuta 2011.